《中秋登青原台》
宋代·郑作肃

去年中秋节，郑州正弄兵。
羽檄方四驰，酒觞难一倾。
今年当此方，往事久已平。
不但櫜弓矢，又复见丰登。
桂魄十分满，暮容千里晴。
节物向人好，江山入眼明。
群峰翠霭郁，静练秋光澄。
霜竹裂石响，焦桐号钟清。
页页高台上，飘飘欲云凌。
矫首宇宙宽，顾影尘滓轻。
今夕定何夕，此身非幻身。
谓言坐中客，不饮若为情。

作者简介：郑作肃，字恭老，吴县（今江苏苏州）人。徽宗宣和三年（一一二一）进士。高宗绍兴二年（一一三二）为监察御史（《建炎以来系年要录》卷六一），三年，守尚书左司员外郎（同上书卷六九）。历知常州、吉州、镇江府，三十年主管台州崇道观（同上书卷一八五）。三十二年，改知湖州。事见民国《吴县志》卷六五。